Málþing um eineltismál haldið í Heiðarskóla „ Það þarf heilt samfélag til að ala upp barnið þitt , “ er yfirskrift málþings um eineltismál sem haldið verður í Heiðarskóla í Hvalfjarðarsveit miðvikudaginn 11. desember nk. kl. 17:30 . Foreldrafélag leik - og grunnskóla Hvalfjarðarsveitar ásamt fræðslu - og skólanefnd boða til málþingsins . Meðal gesta verður Páll Óskar Hjálmtýsson poppstjarna og sýnd heimildamynd . Magnús Stefánsson frá Marita fræðslunni flytur erindi sem og Bryndís Jónsdóttir framkvæmdastjóri SAMFOK . Fræðslu - og skólanefndin býður gestum málþingsins upp á súpu og brauð , enda þingið haldið í kringum kvöldmatartíma .